Diari Oficial de la Generalitat Valenciana


Sumari del DOGV 9190, del 07-10-2021 (2021/10136)

RESOLUCIÓ de 4 d'octubre de 2021, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a dones víctimes d'explotació sexual per a l'any 2021: Programa d'atenció itinerant i de recursos per a l'eixida de dones víctimes d'explotació sexual d'àmbits de prostitució i/o tràfic de persones. Actuació finançable per la European Next Generation.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10642


Data del document
:   04-10-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 4 d'octubre de 2021, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a dones víctimes d'explotació sexual per a l'any 2021: Programa d'atenció itinerant i de recursos per a l'eixida de dones víctimes d'explotació sexual d'àmbits de prostitució i/o tràfic de persones. Actuació finançable per la European Next Generation. [2021/10895]  
  
Antecedents de fet  
I. Mitjançant Resolució de 12 d'agost de 2021 (DOGV 9153, 17.08.2021), de la Vicepresidència i Conselleria d'Igualtat i Polítiques Inclusives, es van convocar els acords d'acció concertada en matèria de serveis socials en el sector d'atenció a dones víctimes d'explotació sexual per a l'any 2021: Programa d'atenció itinerant i de recursos per a l'eixida de dones víctimes d'explotació sexual d'àmbits de prostitució i/o tràfic de persones. Actuació finançable per l'European Next Generation.  
II. Durant el termini establit per a la presentació de sol·licituds, s'han presentat un total de 10 sol·licituds (tres per al servei d'Alacant, cinc per al servei de València i dues per al servei de Castelló).  
  
III. Una vegada instruïts els expedients, la comissió de valoració, constituïda de conformitat amb el que s'estableix en l'article 11 de l'esmentada convocatòria, es va reunir el dia 30 de setembre de 2021 i va elevar proposta de resolució a la directora general conforme al contingut de l'acta subscrita per totes les persones integrants de la comissió.  
  
Fonaments de dret  
Primer. L'article 13.1 de l'esmentada convocatòria delega en la persona titular de la Direcció General de l'Institut Valencià de les Dones la resolució del procediment d'acció concertada en matèria de serveis socials en el sector d'atenció a dones víctimes d'explotació sexual per a l'any 2021.  
Segon. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, aclarint que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament, l'accés i el control de la qual siguen de la seua competència, ajustant-se al procediment i als requisits que preveu aquesta llei i la normativa sectorial que siga aplicable.  
Tercer. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, aprova el reglament que regula els requisits, procediments, contingut i condicions bàsiques per a la implantació, l'execució i el desenvolupament dels acords d'acció concertada.  
Quart. Mitjançant Resolució de 12 d'agost de 2021 (DOGV 9153, 17.08.2021), de la Vicepresidència i Conselleria d'Igualtat i Polítiques Inclusives, es va convocar els acords d'acció concertada en matèria de serveis socials en el sector d'atenció a dones víctimes d'explotació sexual per a l'any 2021.  
Cinqué. En data 30 de juny de 2021 es comptabilitza la retenció de crèdit per un import de 484.817,89 euros a càrrec del programa pressupostari 323.10 «Igualtat de gènere», línia S5237 «Acció concertada centres residencials violència de gènere i serveis de prevenció i atenció especialitzada per a dones víctimes de tràfic de persones i prostitució» del pressupost de la Generalitat per a l'exercici 2021, per a donar cobertura a les sol·licituds presentades.  
  
Per tot això, conforme al que es disposa en l'article 18 del Decret 181/2017, de 17 de novembre, resolc:  
  
Primer  
Acceptar la proposta de resolució de la Comissió d'Avaluació en els seus propis termes.  
  
Segon  
Denegar a les entitats que es relacionen a continuació el concert del servei per no haver obtingut la major puntuació en el lot sol·licitat, conforme al que es preveu en l'article 10.3 de la convocatòria.  
  
Tercer  
Aprovar l'acord d'acció concertada i el concert de serveis d'atenció psicosocial a dones víctimes d'explotació sexual en àmbits de prostitució i/o tràfic de persones, i també als seus fills i filles menors que amb elles convisquen, detallat en l'annex II de la convocatòria, que consten en l'annex I d'aquesta resolució, amb la identificació de l'entitat titular, CIF, lot i província de prestació del servei i import del període màxim imputable a l'exercici 2021.  
L'aprovació de la concessió de concerts socials per a l'any 2021, per un import total de 222.678,03 euros, s'efectua a càrrec del crèdit consignat en l'aplicació pressupostària 45.52.46.298.04.1, línia S5237 del capítol IV.  
La concertació dels serveis aprovats per aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 18 de la convocatòria esmentada en l'antecedent de fet I.  
Els concerts que se subscriguen s'iniciaran el 15 d'octubre de 2021, i finalitzaran en tot cas el dia 31 de desembre de 2021, amb la possibilitat de pròrrogues anuals per un període de dos anys.  
  
Quart  
Les entitats que no han acreditat disposar d'un certificat de qualitat del servei quedaran obligades a disposar-lo amb anterioritat a la formalització de la pròrroga, segons el que s'estableix en l'article 5 de l'esmentada convocatòria.  
  
Cinqué  
1. Segons el que s'estableix en l'article 37 del Decret 181/2017, de 17 de novembre, les entitats d'iniciativa social que complisquen amb els requisits exigits per a optar al règim d'acció concertada i aconseguisquen la puntuació mínima exigida establida en l'article 10.2 de l'esmentada convocatòria, podran adherir-se prèvia sol·licitud al concert social durant la seua vigència, inclosos els períodes de pròrroga, sempre que existisca crèdit adequat i suficient i les necessitats del servei ho justifiquen.  
2. La sol·licitud es presentarà en el lloc i amb la documentació establida en la Resolució de 12 d'agost de 2021, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a dones víctimes d'explotació sexual per a l'any 2021: Programa d'atenció itinerant i de recursos per a l'eixida de dones víctimes d'explotació sexual d'àmbits de prostitució i/o tràfic de persones. Actuació finançable per l- European Next Generation.  
  
  
Contra aquesta resolució, que posa fi a la via administrativa, es podrà interposar potestativament recurs de reposició davant la consellera d'Igualtat i Polítiques Inclusives en el termini d'un mes, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjudici que puga interposar-se qualsevol altre que s'estime procedent.  
  
València, 4 d'octubre de 2021.- La vicepresidenta del Consell i consellera d'Igualtat i Polítiques Inclusives, p. d. (article 13.1 R 12.08.2021), la directora general de l'Institut Valencià de les Dones: Maria Such i Palomares.